ན་དགའ་ར་བར་སྐྱེས་རབས་སོ་བཞི་པའི་ཞིང་བཀོད་བྲིས་པའི་ཚེ་
ལེའུ་སོ་སོའི་ཞལ་བྱང་མཛད་པའི་སྙིང་པོ་ཚིགས་བཅད་དུ་སྤེལ་བ་ཞིང་ཁམས་རྒྱ་མཚོ། བསྐལ་མང་གོམས་
པའི་སྙིང་རྗེ་ཆེན་པོའི་ཆུ། །ལྷག་བསམ་རི་གཟར་ལས་བབས་གཞན་རྐྱེན་གྱིས། །ལྡོག་
མིན་སྟག་མོའི་སྲོག་ཆེད་རང་གི་ལུས། །གཏོང་ལ་ལྷ་ཀླུ་གནོད་སྦྱིན་རྗེས་ཡི་རངས། ༡ །
བརྒྱ་བྱིན་བྲམ་ཟེ་མིག་བྲལ་ཉམ་ཐག་པར། །ཉེར་སྤྲུལ་ཆོད་མྱུལ་བྱེད་ལ་ཞུམ་པའི་
།རབ་སྤངས་ཚམ་ཚོམ་མེད་པར་རང་གི་སྤྱན། །སྟེར་མཛད་ཤི་པི་པ་ཡི་རྒྱལ་
པོ་མཚར། ༢ །གླ་ཡིས་འཚོ་བའི་དབུས་པོར་གྱུར་ན་ཡང༌། །བསོད་ནམས་ཞིང་ལ་
གཟན་ཆངས་བྱིན་པའི་འབྲས། །ཀོ་ས་ལ་ཡི་ས་སྤྱོད་དབང་པོ་རུ། །གྱུར་པའི་སྙན་
གྲགས་ཕྱོགས་ཀྱི་རྣ་བར་འཇེབས། ༣ །སྡིག་ཏོའི་འཕྲུལ་གྱི་བཟོད་དཀའི་དམྱལ་མེ་
ལ། །འཇིགས་མེད་བརྟུལ་ཞུགས་ཆེན་པོས་རང་སངས་རྒྱས། །རྙེད་བཀུར་ཕུལ་ལ་
དཔའ་བའི་སྤྱོད་ཚུལ་གྱིས། །མེ་ཏོག་མདའ་ཅན་མྱ་ངན་ཁང་བུར་བརྒྱལ། ༤ །བདོག་
པ་དགུན་གྱི་ཆུ་བྲན་བཞིན་བསྐམས་ཚེ། །གཏོང་སེམས་དབྱར་གྱི་མཚོ་ལྟར་ཆེར་
འཕེལ་བ། །འཇུངས་པའི་ཟིལ་གྱིས་མི་ནོན་ཚོང་དཔོན་གྱི། །མཛད་པས་བརྒྱ་བྱིན་
ཡིད་དབང་ཅི་ཡང་ཕྲོགས། ༥ །གཞན་དག་གཙེས་པའི་ཚེར་མ་རང་སྙིང་ལ། །ཟུག་
པས་མ་བཟོད་ཞུགས་ཀྱི་ཕུང་པོ་རུ། །མཆོང་བར་སོམ་ཉི་མེད་པ་རི་བོང་གི། །གྲགས་
པ་འཆི་མེད་འདུན་སར་གཅིག་ཏུ་ཆེ། ༦ །སྲིད་བདེ་(༡༩བ)སྡུག་བསྔལ་ཡིན་པར་
ཡོངས་རིག་ནས། །རབ་བྱུང་དབེན་པར་སྤོང་བ་ལྷུར་ལེན་ཀྱང༌། །རང་ཉིད་ཆོག་
ཤེས་གཞན་ལ་སྦྱིན་བརྩོན་པ། །གཉིས་སྐྱེས་མཆོག་ལ་ལྷ་དབང་དད་པ་འཕེལ། ༧ །
27

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཙ༽
བརླང་པོར་སྤྱོད་པའི་གནོད་སྦྱིན་བཏུང་བའི་ཆེད། །རིས་མེད་འགྲོ་ཀུན་སྐྱོང་བའི་
སྙིང་རྗེ་ཆེ། །རྩ་ཆེན་ལས་གཏར་དྭངས་མའི་ཁྲག་གི་རྒྱུན། །སྩོལ་མཛད་བྱམས་པའི་
སྟོབས་ཁྱོད་སྐྱེ་རྒུའི་གཉེན། ༨ །དོན་མེད་འཁོར་བའི་དངོས་པོ་གང་ལ་ཡང༌། །མ་
ཆགས་སྡུག་བསྔལ་དང་དུ་ལེན་ནུས་པ། །ཐམས་ཅད་སྒྲོལ་གྱི་ངང་ཚུལ་འདི་མཐོང་
ཚེ། །གྲགས་ཆེན་སངས་རྒྱས་དེ་ཡང་མི་རིང་ཉེ། ༩ །འཆི་བ་ཆོས་སྨྲའི་ཚིག་གིས་ཡིད་
དྲངས་ནས། | །ཕྱུགས་ཀྱི་མཆོད་སྦྱིན་སྡིག་པའི་ལམ་པོ་ཆེ། །བཀག་ནས་ཕོངས་རྣམས་
འདོད་པའི་རེ་བསྐང་སྟེ། །མངོན་མཐོ་ངེས་ལེགས་ས་མཁན་ཁྱོད་གཅིག་པུ། ༡༠ །
རང་ཉིད་གཡུལ་ངོར་ཕམ་པ་ཡལ་དོར་ནས། །མཁའ་ལྡིང་སྲོག་གཅོད་སྡོམ་ཆེན་
ཤིང་རྟའི་ཁ། །སྒྱུར་ཚེ་སྦྱིན་སྐྱེས་དཔུང་རྣམས་འཐོར་རླུང་གིས། །གཏོར་བའི་སྤྲིན་
བཞིན་བྱེར་བས་རྒྱལ་རྔ་བརྡུངས། ༡༡ །སློབ་བུའི་ངང་ཚུལ་བརྟག་ཕྱིར་སློབ་དཔོན་
གྱི། །རྐུ་བ་ཆོས་སུ་བཤད་ཚེ་བྲམ་ཟེ་ཆེ། །ཡིད་དམ་བརྟན་པོའི་བརྟུལ་ཞུགས་ལྷུར་
བླངས་པའི། །ངོ་མཚར་སྟོན་ཟླ་ཉ་གང་བཞིན་དུ་དཀར། ༡༢ །མྱོས་བྱེད་མིག་
གི་ཟུར་མདའ་འཕངས་པའི་མོད། །རྒྱལ་པོའི་བརྟན་པ་ཕྲོགས་ཀྱང་ལོག་གཡེམ་
གྱི། །མཉེན་པོས་ངོ་ཚ་ཤེས་ལ་བློན་པོ་སོགས། །འབངས་རྣམས་རངས་པའི་བསྟོད་
བསྔགས་དབྱངས་སུ་ལེན། ༡༣ །གློང་མཁར་བྲུ་ཆེན་ཆུད་ནས་ཚོང་པ་རྣམས། །ཉི་
བུའི་མཆེ་བའི་ཕྲག་པར་ཉེར་འགྲོ་ཚེ། །རྫུན་བྲལ་བདེན་ཚིག་བརྗོད་པས་འཇིགས་པ་
ལས། །ཐར་མཛད་ལེགས་པའི་ཕ་རོལ་ཕྱིན་དེ་མཚར། ༡༤ །དཀར་མིན་(༢༠ན)ལས་
ཀྱི་འབྲས་བུའི་མཚོ་བསྐམས་ཏེ། །ཉ་རྣམས་སྲོག་སོང་བཞིན་དུ་ཉམ་ཐག་པར། །
དག་པའི་ཚུལ་གནས་མཐུ་ཡིས་ཆར་འབེབས་པ། །གསེར་མིག་རྒྱལ་པོའི་རྣམ་ཐར་
ཡིད་ལ་འབབས། ༡༥ །ཚང་ཚིང་ཞུགས་ཀྱིས་བསྲེགས་པའི་མེ་ལྕེ་ལ། །ཆེར་སྐྲག་
གཤོག་རྩལ་རྫོགས་ཀུན་བྱེར་ན་ཡང༌། །སྲེག་པའི་ཕྲུག་གུའི་ཚོགས་རྣམས་འཚིག་ཉེ་
ཚེ། །སྐད་ཅིག་བཟློག་པའི་བདེན་པ་བརྗོད་དེ་བཙན། ༡༦ །མཛའ་བོའི་ས་སྤྱོད་
ལོག་པའི་བཤེས་གཉེན་གྱིས། །དབྱེན་བཅོས་ཆང་གིས་ཆེར་མྱོས་ར་རོ་ནས། །འདི་
28

སྐུ་གསུང་ཐུགས་རྟེན་གསར་བཞེངས་སོགས་དཀར་ཆག་གླེགས་བམ་གཉིས་པ། ༼༡༧༽
H2 }76«
མི་
ཕྱིའི་མདུན་མ་ཉམས་ཚེ་ཐབས་མཁས་མཐུས། །བག་ཡོད་གནས་ལ་སྦྱོར་བ་རྨད་
དུ་བྱུང༌། ༡༧ །རྨུགས་འཛིན་ལོངས་སྤྱོད་རྗེས་འགྲོ་དཔལ་འབྱོར་ལ། །རྒྱགས་ང
་པའི་
བསྙེམས་པ་མི་ལྡན་འཁོར་བའི་ཆོས། །ཆུ་ཤིང་ལྟར་གཟིགས་ཁྱིམ་སྤངས་བས་མཐའ་
རུ། །ཞི་བའི་རོ་བརྒྱ་མྱོང་དེ་མཆོག་གི་བློ། ༡༨ །ཕ་མ་དང་བྲལ་རྐྱེན་གྱིས་མཆེད་
པོ་དྲུག །འབངས་བཅས་ནགས་སུ་པད་རྩས་ཉེར་འཚོ་བའི། །རང་སྐལ་ཆད་ལ་
གདུང་འདོད་ཆུང་བར། །མཆོད་སྦྱིན་བརྒྱ་པས་སྙན་པའི་བསྟོད་བསྔགས་བརྗོད། ༡༩ །
རྣ་དབང་ཉམས་པས་བརྗོད་པ་དོན་ལོག་སྒྲས། །རབ་ཏུ་བྱུང་ཞེས་གྲགས་པས་ཉེར་
བསྐུལ་ནས། །མི་རྗེ་གཉེན་གྲོགས་རྣམས་ཀྱིས་མ་ལྡོག་པར། །སྲིད་ལས་བྱུང་བའི་
བག་ཡོད་བརྟུལ་ཞུགས་བླངས། ༢༠ །གཉིས་སྐྱེས་འཁོར་བར་ཡིད་ཕྱུང་འབྲོག་དགོན་
པར། །བགྲོད་པའི་ཕྱི་བཞིན་རྒྱུ་བའི་མཆིས་བྲང་པ། །འཆི་བར་བཟོད་པའི་ཆར་གྱིས་
ས་བདག་རྒྱུད། །གདུང་བའི་ཉོན་མོངས་མེ་ཆེན་རབ་ཏུ་བསད། ༢༡ །ནམ་མཁའི་
རྒྱལ་པོའི་ཆེད་དུ་བཞིན་བཟང་སྲོག །འདོར་ནུས་ཡ་རབས་ཚུལ་ལ་རྔོན་པ་ཡང་། །
མཚར་འཛིན་རྒྱལ་ཁབ་མགྲིན་རྔ་གཟེངས་མཐོའི་སྒྲས། །རྗེ་འབངས་ལེགས་པའི་
ལམ་བཀོད་དགེ་བའི་བཤེས། ༢༢ །གཙུག་ལག་ངན་པའི་གཏམ་གྱིས་ཡིད་དྲངས་
ནས། །མི་བདག་ལོག་(༢༠བ)པའི་ལམ་དུ་མངོན་ཕྱོགས་པ། །ལུང་དང་རིག་པས་ཚར་
བཅད་ཡང་དག་སར། །སྦྱོར་བའི་ཀུན་ཏུ་རྒྱུ་ཁྱོད་བྱང་ཆུབ་ཆེ། ༢༣ །གཅོང་རོང་
ལྷུངས་ལས་ཉེར་བཏོན་སྲོག་བསྐྱབས་མི། །དྲིན་ལན་ལོག་པར་གཞལ་ལ་རྗེས་བརྩེའི་
མེ། །ཆེས་ཆེར་འབར་བས་ནགས་ཀླུང་སྟུག་པོ་ལས། །སྒྲོལ་མཛད་འཕགས་ཆེན་
སྤྲེའུའི་ ངང་ཚུལ་བཟུང༌། ༢༤ །རྒྱལ་པོ་རི་དྭགས་རྔོན་ཕྱིར་ཅང་ཤེས་རྟ། །བརྒྱུགས་
པའི་མོད་ལ་གཏིང་ཟབ་གཡང་ལྷུངས་པར། །མི་འཇིགས་སྦྱིན་པས་དབུགས་དབྱུང་
ཤ་ར་བྷའི། །བཟོད་པའི་སྙིང་སྟོབས་གོ་ཆ་མཆོག་ཏུ་བཙན། ༢༥ །ཤུགས་དྲག་ཆུས་
ཁྱེར་བཟུང་ལན་ལོག་འཇལ་མིས། །སྣ་དྲངས་ས་སྐྱོང་དམག་དཔུང་ཉེར་ལྷགས་ཀྱང་། །
བྱང་ཆུབ་སེམས་ཀྱིས་མ་རུང་རབ་བཏུལ་བའི། །རི་དྭགས་རུ་རུའི་མཛད་པ་འདི་
29

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཙ༽
2 )
རྨད་བྱུང༌། ༢༦ །ས་ཧཱ་ཀ་རའི་རོར་སྲེག་མི་རྗེ་ཡི། །བརླང་སྤྱོད་དཔུང་གིས་བརྡེག་
ཏུ་འཆའ་བའི་ཚེ། །གྲངས་མེད་སྤྲེལ་ཚོགས་འཇིགས་པ་ལས་བསྐྱབས་པའི། །བདག་
གཞན་མཉམ་པར་བརྗེ་བའི་ཚུལ་འདི་བསྔགས། ༢༧ །རང་རྒྱུད་ཉོན་མོངས་རྒྱས་
དཔེ་གཞན་བཀབ་ནས། །ས་དབང་མཚོན་གྱིས་དྲང་སྲོང་ལུས་གཏུབས་པར། །ཁོང་
ཁྲོའི་བུད་ཤིང་བཟོད་པའི་མེས་བསྲེགས་ལ། །མཐོང་ཆོས་མྱོང་བའི་དམྱལ་མེ་འགྲན་
བཞིན་འབར། ༢༨ །ལོག་ལྟའི་རྡུལ་གྱིས་ཡན་ལག་སྦྱིན་སེམས་ཆུ། །རྙོག་པའི་ངན་
འགྲོའི་གཡང་ལ་གོམ་ཁྱོར་བ། །ཚངས་རིགས་གྲུབ་པའི་ཐབས་མཁས་ཀེ་ཏ་ཀས། །
བགྲུངས་པས་ཕན་བདེའི་གཟུགས་བརྙན་གཅིག་ཏུ་གསལ། ༢༩ །མྱ་ངམ་དགོན་
པར་བརྒྱ་ཕྲག་བདུན་གྱི་མི།
(32
8ར
།ཡལ་
བར་འདོར་ལ་སྤྲོ་བའི་གཉིས་འཐུང་དབང༌། །གོམ་སྟབས་ལྷོད་པོས་ཚོགས་གཉིས་
ས་ཆེན་བརྒལ། ༣༠ །ཟླ་ལྟར་དཀར་བའི་ལྷག་བསམ་འོད་པོ་ཆེས། །སུ་དྭ་ས་བུའི་
་སེམས་སྨག་རུམ་དཔུང༌། །རྒྱལ་པོའི་རིགས་སོགས་འགྲོ་མང་བདེ་བའི་ལམ། །
ལེགས་(༢༡ན)འགོད་ཐུགས་རྗེའི་རྣམ་འདྲེན་ཡོལ་མེད་མཚར། ༣༡ །ལྕགས་ཁྱིམ་སྣ་
ཚོགས་ནོར་བུའི་ཕྲས་མཛེས་སོགས། །མ་སྨད་འབྱོར་པ་དུག་ཆུ་ལྟར་སྤངས་ནས། །
དབེན་པའི་གནས་སུ་ཞི་བའི་ལམ་པོ་ཆེ། །ཞུགས་ཏེ་བྱང་ཆུབ་མཆོག་དེ་མི་རིང་ཉེ། ༣༢ །
བྲག་རི་འབིགས་ནུས་རྣོ་ངར་རྭ་གདེངས་ཀྱང་། །ཉམ་ཆུང་སྤྲེའུས་འཚོ་བར་བཟོད་
པའི་གོ། །བཙན་པོའི་ཁྱུ་མཆོག་ངང་ཚུལ་གནོད་སྦྱིན་གྱིས། །མཐོང་ཚེ་ལེགས་སོའི་
ཚིག་གི་མེ་ཏོག་འཐོར། ༣༣ །དྲེགས་མྱོས་སེང་གེ་མགྲིན་པ་རུས་འཛེར་གྱིས། །བཟོད་
དཀའི་ཟུག་རྔུར་གྱུར་ཚེ་ཁ་ནང་དུ། །ཕྱིན་ཏེ་ནང་དྲུང་འབྱིན་པའི་འདབ་བརྒྱ་པ། །
སྔོན་མེད་སྨན་པ་ཆེན་པོ་དཔག་བསམ་ལྗོན། ༣༤ །
སྡེབ་སྦྱོར་མཉམ་པའི་བྲྀཏྟ་ལས་སྟབ་རྣམ་པར་རྩེན་པ།
༄ །བོ དྷཱ ནུ ཏྟ ར ཡོཿ ཙ རོ ྅ ཙ ར མ ཧཱ ནྱཱ ས པྲ ཏཱི ཛྙཱ མ ནཱི ཙི ཏྟ སྭཱ ར ནི ཛི ཥ ཙ སྶ ཀ ལ ཡོཿཤཱི བ ཏྶ རེ ཙི ཏྲ ཡོཿ
30

སྐུ་གསུང་ཐུགས་རྟེན་གསར་བཞེངས་སོགས་དཀར་ཆག་གླེགས་བམ་གཉིས་པ། ༼༡༧༽
मागगीदार गुरावाना मात्राने गारवर्गनादिद्यातिविनिन्नाव वारता व दादि दगावत
མཱ ལུ གྷི རླ ར ཐ སྱ ས རྦ ག མ ནོ མོ ཀྵ ན གཱ རེ བ ལྀ ནཱ ཡི ཥྱ:ཏི ཐི སི དྷ ཤཱ ཀྱ ཀ རུ ཎོ ནེ ཏྲཱ ཀྵི པེ ལོ ཀ ཏཾ༎
བ
སྡེབ་སྦྱོར་དཔྱིད་ཀྱི་ཐིག་ལེ།
श्रीवता दयावानात गदाद्वितीयाधना इतवयविनयाव
པུ
བཱི ཀ རྞ ཨུ ཥྱ ག ཎ ག བྷ མ ཧཱ དྭི ཏཱི ཡོ དྷ རྨ ཛྙ ས རྦ པ རི ཨ ཎྜ སུ བ རྞ པཱ ཀཿ
दवाना यातयशिक्षमतावृद्वात या नीति बदता गमितता
དེ བཱ ནྱ པ ཎྜི ཏ ཙ སི དྷྱ མ ཏེ ཤྩ བྲྀ ཥོ བྷ དྲ སྱ ཀཱི རྟི པ ཊུ ཙ ཛཱ ལ གོ མི ཏེ སྟུ ཏྲ།
རྒྱུ་དང་མི་རྒྱུའི་ཡིད་ཅན་མཐའ་དག་བླ་མེད་བྱང་ཆུབ་ཆེན་པོ་རུ། །འགོད་པའི་
དམ་བཅའ་ཐུགས་ཀྱི་དཔལ་བེའུ་གསལ་བའི་རི་མོ་ནམ་དུ་ཡང༌། །ཟུབས་མིན་བརྩོན་
འགྲུས་ཤིང་རྟའི་ཤུགས་ཀྱིས་ཐར་པའི་གྲོང་དུ་འགྲོ་བ་ཀུན། །འདྲེན་པའི་དེད་དཔོན་
ཤཱཀྱ་སེང་གེས་ཐུགས་(༢༡བ)རྗེའི་སྤྱན་རས་ཡེངས་མེད་གཟིགས། །ཚོགས་གཉིས་མངལ་
གྱི་དྲོད་པོ་ཆེར་སྦྲུམས་པས། །ཆོས་ཀུན་མཁྱེན་པའི་གསེར་སྒོང་ཡོངས་འཛིན་པ། །བློ་
གྲོས་པཎ་གྲུབ་ལྷ་གཞན་ལས་རྒན་པའི། །མཁས་བཙུན་བཟང་པོའི་གྲགས་པ་འབར་
ཁྱོད་བསྔགས། །རང་རིགས་སྣ་བོར་ཞེན་པའི་རྟུལ་པོའི་བློས། །བསྟོད་མིན་གཏན་གྱི་
སྐྱབས་གནས་བཙོང་ཁ་པར། །ངེས་ཀྱང་རིས་མེད་གྲུབ་མཐར་སྨོད་པའི་མཚོན། །
མི་འཕེན་ཤེས་རབ་མིག་དཀྱུས་རིང་པོའི་དྲིན། །ཀྲྀ་ཀྲིའི་རྨི་ལྟས་ཁྲོན་པས་འབོད་
ལྟར་དིང༌། །རང་འདོད་དྭངས་ཁར་འཚངས་པའི་རྨོངས་ཞེན་གྱིས། །སྣ་ཚོགས་རི་
མོས་བྱིས་པའི་བློ་བྲིད་ཀྱང་། །ཐུབ་བསྟན་ཞུགས་ཀུན་དད་པའི་ཆ་ཤས་ཕྲ། །ཅིའི་
ཕྱིར་མཛེས་སྡུག་རྨ་བྱའི་གར་སྟེང་ན། །ཚུལ་འཆོས་གདོང་དྲུག་ཕྱོགས་ལྷུང་འདམ་
བུའི་ཚལ། །བག་ཡེངས་རྒྱུ་ལ་གཞན་སྡེ་མ་གཉིས་པ། །འཁྲུལ་ཆོས་མཆེ་བ་ཕྱུངས་
པར་དགོད་ལ་བྲེལ། །(༢༢ན)བསྟན་འདིར་མཚན་དཔེའི་ངོ་མཚར་བཀྲ་བའི་ལུས། །
གྲིབ་མ་གཉིས་པ་ལས་གཞན་གྲོགས་མེད་པ། །ཤཱཀྱ་སེང་གེའི་མཛད་པ་འདྲི་བ་
ལ། །ཀླ་ཀློ་མུ་སྟེགས་མ་ཡིན་སུ་མི་དད། །འདི་སྣང་འགྲོ་འདུག་ཉལ་འཆག་མཐུན་
།
/
31.

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼ཙ༽
འཇུག་ལ། །རྣམ་པར་ཐར་ཞེས་གླེང་མིན་བསྐལ་མང་དུ། །ཐུགས་བསྐྱེད་ཆང་གིས་
མྱོས་པའི་བྱང་སེམས་ཀྱི། །རླབས་ཆེན་སྤྱོད་པའི་རྒྱང་གླུ་བླངས་དེ་མཚར། །ཚོགས་
གཉིས་བསགས་འབྲས་ཆོ